
Sportsérülések menedzselésének vizsgálata a profi labdarúgásban

Kulcsszavak: sport, menedzsment,fáradtság, sérülés,labdarúgás
Kutatásomban megvizsgáltam, hogy a játékosok túlterhelése, illetve az abból következő
fáradtság mennyire növeli játék közben a sérüléshajlamot, elemzésre került hogy megfelelő
prevencióval, és kockázatkezelési intézkedések implementálásával a labdarúgók túlterhelés
okozta sérüléseinek valószínűségét hogyan lehetne csökkenteni, illetve rávilágítottam arra,
hogy azok a professzionális futballisták, akiknél az edzések és a mérkőzések között nem
elegendő a regenerálódási periódus, nagyobb arányban szenvednek túlterhelés okozta
sérüléseket.
Dolgozatomban szekunder adatokra támaszkodva bemutatom a leggyakrabban előforduló
sérüléseket, a sérülésekhez vezető mechanizmusokat, a sérülések megelőzésére használt
preventív intézkedéseket, illetve az labdarúgó egyesületek kockázatkezelési eszközeit. A
sérülésekhez vezető folyamatokat belső, illetve külső dimenziók mentén vizsgáltam, különös
tekintettel a túlterhelés okozta sérülésekre. Ezt követően kitértem a sérüléseknek a klubok
gazdasági helyzetére és bajnokságban nyújtott teljesítményére gyakorolt hatásaira, amin
keresztül a kutatásom fontosságának jelentőségét szerettem volna alátámasztani.
Kutatásom anyag és módszertana szakértői mélyinterjúkra, kérdőívre, és
dokumentumelemzésre támaszkodott, annak érdekében, hogy minél átfogóbb
következtetéseket tudjak levonni elvégzett kutatómunkám során.
Dolgozatom célkitűzéseinek középpontjában az állt, hogy rávilágítsak a labdarúgósérülések
játékosokra és klubbokra gyakorolt multidimenzionális hatásaira. A sportsérülések kezelésében
az elsődleges szempont a sportolók egészsége, ezért a professzionális labdarúgók
biztonságának szavatolása szempontjából kulcsfontosságú annak megértése, hogy miként
fordulnak elő a sérülések, hogyan előzhetik meg őket, és hogyan kezelhetik a sérüléseket a
csapatok hatékonyan. Beazonosítva a sérülésekhez hozzájáruló tényezőket, a klubok lépéseket
tehetnek a játékos hiányzások csökkentésére a szezon során, ezzel is javítva a csapat pályán
való minél sikeresebb szereplést.
A kapott eredmények beigazolták hipotéziseimet, vagyis a labdarúgásban előforduló sérülések
számát, illetve azok előfordulásának a valószínűségét, legyen az trauma jellegű vagy
túlhasználtság okozta, a már meglévő protokollok átfogó, hatékony alkalmazásával csökkenteni
lehet



